
Dihidropiridinek szintézise többkomponensű reakció alkalmazásával

Kulcsszavak: Notch sejtjelzés, β-keto-észter, β-keto-amid,
A Notch szignalizációs rendszer egy fontos sejtek közötti kommunikációs csatorna, aminek jelentős szerepe van a sejtek differenciálódásában és homeosztázisának megőrzéseben. Ennek a fontos sejtjelző rendszernek a befolyásolására egy ígéretes molekulatípus a dihidropiridinek csoportja. Az 1,4-dihidropiridinek csoportjába tartozó NifedipineTM illetve NitrendipineTM kereskedelmileg kapható, magas vérnyomás csökkentésére alkalmas gyógyszerek, amelyek Ca+2 csatorna blokkoló hatással rendelkeznek.
Kutatásunk során különböző 1,4-dihidropiridinek szintézisét vizsgáltuk: aldehid, dimedon, β-keto észter és amin Hantzsch tipusú, többkomponensű reakciója révén. A β-keto-észter és az aromás aldehid változtatásával, ammónium acetát jelenlétében különböző szubsztituensekkel rendelkező dihidropiridineket állítottunk elő, amelyek várhatóan biológiai aktivitást mutatnak.
Kutatásunk a 2013-as Erasmus Mobility program keretében valósult meg.



